**Szentendre Város Önkormányzat Képviselő-testületének**

**27/2017. (VII.31.) önkormányzati rendelete**

**az önkormányzat tulajdonában álló lakások és nem lakás céljára szolgáló helyiségek bérletéről, valamint elidegenítésükről szóló 2/2011. (I. 20.) önkormányzati rendelet módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (2) bekezdésében biztosított eredeti jogalkotói hatáskörében, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában meghatározott feladatkörében eljárva, a lakások és nem lakás céljára szolgáló helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény alapján, az önkormányzat tulajdonában álló lakások és nem lakás céljára szolgáló helyiségek bérletéről, valamint elidegenítésükről szóló 2/2011. (I. 20.) önkormányzati rendeletét az alábbiak szerint módosítja:

1. § Az önkormányzat tulajdonában álló lakások és nem lakás céljára szolgáló helyiségek bérletéről, valamint elidegenítésükről szóló 2/2011. (I. 20.) önkormányzati rendelet (továbbiakban: R.) 4. §-a a következő (6) bekezdéssel egészül ki:

„(6) A lakásbérleti szerződés fennállása alatt a bérlő köteles életvitelszerűen a lakásban lakni.”

2. § A R. 9. § (2) bekezdésében a „4.§ (2) bekezdése” szövegrész helyébe a „**4. § (3)** bekezdése” szöveg lép.

3. § A R. 9. § (3) bekezdése c) pontjában a „kétszeresét, egyedülálló igénylő esetén a négyszeresét” szövegrész helyébe a „négyszeresét, egyedülálló igénylő esetén a hatszorosát” szöveg lép.

4. § A R. 9. § (5) bekezdése helyébe a következő rendelkezés lép:

„Amennyiben bérlő a szociális bérbeadás feltételeinek nem felel meg, úgy az éves felülvizsgálat évének március 1. napjától, a lakás fekvése és komfortfokozata szerint megállapított bérleti díjat köteles fizetni, az általa bérelt teljes lakásnagyság alapulvételével, az 1. számú melléklet 7. pontjában foglaltak szerint.

Ha bérlő olyan vagyontárggyal rendelkezik, amely meghaladja a 9. § (3) bekezdésének d), illetve a (9) bekezdésének h) pontjában meghatározott értéket, akkor bérlő a fenti időponttól kezdődően a lakás fekvése és komfortfokozata szerint megállapított bérleti díjat köteles fizetni, az általa bérelt teljes lakásnagyság alapulvételével, az 1. számú melléklet 7. pontjában foglaltak szerint..

Amennyiben bérlő, az egy főre eső jövedelme, illetve vagyoni viszonyai alapján a szociális bérbeadás feltételeinek megfelel, úgy legközelebb a következő éves felülvizsgálat (4) bekezdésben írt időpontjáig kérelmezheti, hogy az éves felülvizsgálat évének március 1. napjától a felülvizsgálatot követő év február 28. napjáig szociális, vagy emelt összegű szociális bérleti díjat fizethessen.”

5. § A R. 9. § (5a) bekezdésében az „igénylő” szövegrészek helyébe a „bérlő” szöveg lép.

6. § A R. 11. § (10) bekezdése a következő f) ponttal egészül ki:

„f) a pályázó hozzájáruló nyilatkozatát arról, hogy a pályázat elbírálásában részt vevő személyek a pályázatban megadott személyes adatait a jogszabályoknak megfelelően kezelhetik.”

7. § A R. 14/A. § (5) bekezdése a következő e) ponttal egészül ki:

„e) a pályázó hozzájáruló nyilatkozatát arról, hogy a pályázat elbírálásában részt vevő személyek a pályázatban megadott személyes adatait a jogszabályoknak megfelelően kezelhetik.”

8. § A R. 28. § (3) bekezdésében a „4. pontjának” szövegrész helyébe a „4.1. pontjának” szöveg lép.

9. § A R. 33. § (2) bekezdésben a „minimum a szociális alapú” szövegrész helyébe a „minimum a szociális vagy az emelt összegű szociális” szöveg lép.

10. § A R. 58. §-a a következő (11) bekezdéssel egészül ki:

„(11) Szociális alapú lakbér/bérleti díj: az 1. számú melléklet 4.1 és 4.2. pontjában meghatározottak alapján számított, szociális helyzet alapján történő bérbeadás esetén fizetendő bérleti díj.”

11. § A R. 1. számú melléklet 4.2. pontjában szereplő „Emelt összegű lakbér számítása” szövegrész helyébe az „Emelt összegű szociális alapú lakbér számítása” szöveg kerül.

12. § A R. 2. számú mellékletében megállapított Házirend harmadik bekezdésében „a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 24. § (1) bek. alapján a szerződést írásban felmondhatja” szövegrész helyébe az „a szerződés a mindenkor hatályos lakások és helyiségek bérletéről valamint elidegenítésükre vonatkozó egyes szabályokról szóló törvény szabályai szerint mondható fel.” szöveg lép.

13. § A R. 5. számú mellékletében szereplő „a személyi, vagyoni és jövedelmi adatokról” szóló nyilatkozat „Vagyoni adatok” meghatározása helyébe az alábbi meghatározás kerül:

„Vagyoni adatok: Az igénylő, házastárs, élettárs, stb. és a velük együtt költöző családtagok tulajdonában álló ingatlan(ok), lakás, hétvégi ház, üdülőtelek, mezőgazdasági ingatlan és a jelentősebb értékű ingó vagyon {pl.: személygépkocsi, műtárgy, **üzletrész, vagyoni értékű jog (pl.: haszonélvezeti jog, bérleti jog), értékpapír stb.}** és azok forgalmi értékének fölsorolása:”

14. § A R. 6. számú melléklete a következő 14.) ponttal egészül ki:

„14.) Nyilatkozom, hogy a pályázat elbírálásában részt vevő személyek a pályázatban megadott személyes adataimat a vonatkozó jogszabályoknak megfelelően kezelhetik.”

15. § (1) Jelen rendelet a kihirdetést követő napon lép hatályba, és az azt követő napon hatályát veszti.

(2) E rendelet rendelkezéseit a folyamatban lévő ügyekben is alkalmazni kell.

(3) A rendelet kihirdetéséről a jegyző gondoskodik.

Szentendre, 2017. július 27.

**Verseghi-Nagy Miklós dr. Gerendás Gábor**

polgármester jegyző

**Záradék:**

A rendelet 2017. július 31-én került kihirdetésre.

**dr. Gerendás Gábor**

jegyző